Waaciye() (), Waa degmo ka tirsan gobolka Bari Waxay dhacdaa meel u dhexeysa Magaalooyinka Boosaaso iyo garoowe. Wareegto Dowladdii dhexe ee Soomaaliya soo saartay 1990 ayaa Waaciye loogu magcaabay degmo, Wareegtadaas ayaan si buuxda u fulin maadaama dowladdu dhacday wax yar ka dib. Waaciye waxaa la aasaasay sanadku markuu ahaa 1929-1930, Xiligaasoo niman Ganacsato ah oo sharaa'ik xoolaha dhoofiya lahaa ay ka dhiseen Berkedo iyo dhawr guri. Ganacsatadaas oo kala Ahaa Axmed Xasan Fiqi Jaamac Xasan Fiqi Geedi Aadan Sugule & Maxamuud Aadan Sugule Waaciye wexey ku taal barta ay iska gooyaan dhigta 10.0166667° iyo loolka 49.0333333°. Waaciye wexey degmo u tahay oo ay xukuntaa Xidda, Qayaadsame, Juurile, Dalweyn Sheerbi iyo baadiyaha ku xaydaaman tuulooyinkaas oo ay reer miyigu degaan. Dhul aad u ballaaran oo ay reer miyi ku nool yihiin ayaa ka xiga bariga iyo galbeedka.